
  
    
  


  Skrinet med det rare i


  Det var en gang en liten gutt som gikk på en vei. Da han hadde gått et stykke, fant han et skrin.


  «Det er nok noe som er skikkelig rart i det skrinet», sa han til seg selv; men uansett hvordan han vendte på det, var han ikke god for å få det opp.


  Men da han hadde gått et stykke til, fant han en liten nøkkel. Så ble han trett og satte seg ned, og så tenkte han at det skulle da være morsomt om nøkkelen passa til skrinet, for det var et lite nøkkelhull på det. Så tok han den lille nøkkelen opp av lomma si; så blåste han først på nøkkelen, og så blåste han i nøkkelhullet; så satte han nøkkelen i nøkkelhullet og vred rundt.


  «Knepp!» sa det i låsen, og da han tok i lokket, var skrinet åpent.


  Men kan du nå gjette, hva som lå i skrinet? – Det var ei kalverumpe!


  Og hadde kalverumpa vært lenger, hadde eventyret også vært lenger.

  Ordforklaringer


  
    	rumpe: hale

    Lastet fra: EventyrForAlle.no


    Les og hør kjente og ukjente eventyr,

    gratis på norsk.

  

  


  Norsk folkeeventyr fra samlingene til Peter Christen Asbjørnsen (1812-1885), Jørgen Moe (1813-1882) og Moltke Moe (1859-1913). (Offentlig eiendom - public domain)


  Kilde: Norske Folke- og Huldre-Eventyr i Udvalg. Andet oplag, 1896 (nb.no) (Offentlig eiendom - public domain)


  Teksten er redigert av Karl-Robert Rønning.


  [image: ]Dette verket er lisensiert under følgende Creative Commons lisens: Navngivelse-DelPåSammeVilkår 4.0 Internasjonal. For å se en kopi av denne lisensen, besøk http://creativecommons.org/licenses/by-sa/4.0/.

  


  


  Illustratør: Otto Sinding (1842-1909)


  Kilde: Norske Folke- og Huldre-Eventyr i Udvalg. Andet oplag, 1896 (nb.no)

